ซาอูล

ในคัมภีร์ฮีบรู ซาอูล (, ; , ; , ; ) เป็นกษัตริย์พระองค์แรกของสหราชอาณาจักรอิสราเอล รัชสมัยของพระองค์เชื่อว่าอยู่ในช่วงปลายศตวรรษที่ 11 ก่อนคริสตกาล ซึ่งอาจจะถือว่าเป็นการเปลี่ยนผ่านของอิสราเอลและยูดาห์จากสังคมชนเผ่าที่อาศัยกระจัดกระจายอันปกครองโดยผู้วินิจฉัยหลายคนไปสู่การสถาปนาเป็นรัฐ

ความน่าเชื่อถือทางประวัติศาสตร์ของซาอูลและสหราชอาณาจักรอิสราเอลไม่เป็นที่ยอมรับในระดับสากล เนื่องจากเรื่องราวที่เป็นที่รับรู้ของทั้งเรื่องซาอูลและสหราชอาณาจักรอิสราเอลมาจากคัมภีร์ฮีบรูโดยเฉพาะ ในคัมภีร์ฮีบรู ซาอูลได้รับการเจิมตั้งจากซามูเอลให้เป็นกษัตริย์ของชาวอิสราเอลและครองราชย์ที่กิเบอาห์ คัมภีร์ฮีบรูระบุว่าซาอูลทรงกระทำอัตวินิบาตกรรมเมื่อพระองค์ "ทรงล้มทับดาบนั้น" ระหว่างยุทธการที่รบกับชาวฟีลิสเตียที่ภูเขากิลโบอา พระโอรสสามพระองค์ของพระองค์ก็ถูกปลงพระชนม์เช่นกัน อิชโบเชทพระโอรสองค์หนึ่งของซาอูลขึ้นสืบราชบัลลังก์และภายหลังถูกลอบปลงพระชนม์โดยแม่ทัพของพระองค์เอง จากนั้นดาวิดผู้เป็นพระชามาดา (บุตรเขย) ของซาอูลจึงขึ้นเป็นกษัตริย์

 อ้างอิง 

 บรรณานุกรม 
Driver, S. R., Notes on the Hebrew Text of the Books of Samuel, 1890
Cheyne, T. K., Aids to the Devout Study of Criticism, 1892, pp. 1–126
Kent, Grenville J.R. (2014-01-01). ""Call up Samuel": Who Appeared to the Witch at En-Dor? (1 Samuel 28:3-25)". Andrews University Seminary Studies (AUSS). 52 (2). ISSN 0003–2980.
Smith, H. P., Old Testament History, 1903, ch. vii.
Cheyne, T. K., and Black, (eds.) Encyclopedia Biblica
SAMUEL AND SAUL: A NEGATIVE SYMBIOSIS by Rabbi Moshe Reiss
Hudson, J. Francis, 'Rabshakeh' [Lion Publishing 1992] is a fictionalisation of Saul's tragedy.
Green, A., 'King Saul, The True History of the First Messiah' [Lutterworth Press 2007]
This article incorporates text from a publication now in the public domain: Joseph Jacobs, Ira Maurice Price, Isidore Singer, and Jacob Zallel Lauterbach (1901–1906). "Saul". In Singer, Isidore; et al. (eds.). The Jewish Encyclopedia. New York: Funk & Wagnalls.

 แหล่งข้อมูลอื่น 


หมวดหมู่:พระมหากษัตริย์อิสราเอล (สหราชาธิปไตย)
หมวดหมู่:พระมหากษัตริย์ผู้ทรงก่อตั้ง
หมวดหมู่:ผู้ฆ่าคนในคัมภีร์ไบเบิล